Page:King Alfred's West-Saxon Version of Gregory's Pastoral Care (2).djvu/31

22 Gregory's pastoral. [Cotton MSS. LXII. Đætte hwilum ða leohtan scylda bioð betran to forlætonne, ðylæs ða hefegran weorðen ðurhtogen [ðurhtogene].

LXIII. Đætte ðara untrumena mod mon ne scyle eallenga to healice læran.

LXIIII. Be ðæm weorcum ðæs lareowes & be his wordum.

LXV. Đonne hwa ðis eal gefylled hæbbe, hu he ðonne sceal hine selfne geðencean & ongietan, ðylæs hine auðer oððe his lif oððe his lar to upahebbe.

Đu leofesta broður, swiðe freondlice & swiðe fremsumlice ðu me tældest, & mid eaðmode ingeðonce ðu me ciddest, forðæm ic min mað, & wolde fleon ða byrðenne ðære hirdelican gemenne. Đara byrðenna hefignesse, eall þæt ic his geman, ic awrite on ðisse andweardan bec, ðylæs hi hwæm leohte ðyncen to underfonne; & ic eac lære þæt hira nan ðara ne wilnige þe hine unwærlice begá; & se þe hi unwærlice & unryhtlice gewilnige, ondræde he þæt he hi æfre underfenge. Nu ic wilnige þætte ðeos spræc stigge on þæt ingeðonc ðæs leorneres, swæ swæ on sume hlædere, stæpmælum near & near, oðþæt hio fæstlice gestonde on ðæm solore ðæs modes ðe hi leornige ; & forðy ic hi todæle on feower : an is ðara dæla hu he on ðone folgoð becume; oðer hu he þæron libbe ; ðridda [ðridde] is hu he þæron lære ; feorða [feorðe] hu he his agene unðeawas ongietan wille & hira geðæf bion, þylæs he for ðy underfenge his eaðmodnesse forlæte, oððe eft his lif sie ungelic his ðenenga, oððe he to ðriste & to stið sie for ðy underfenge his lareowdomes ; ac gemetgige

LXII. That it is often better to leave the lighter sins alone, lest the more serious be carried out. LXIII. That weak minds are not to be taught too loftily. LXIV. Concerning the works of the teacher and his words. LXV. When any one has performed all this, how he is then to consider and understand himself, lest either his life or teaching puff him up too much. Thou dearest brother, very friendlily and very profitably thou blamedst me, and with humble spirit thou chidedst me, because I hid myself, and wished to flee the burden of pastoral care. The heavi- ness of which burdens (all that I remember of it) I will write